**Zahtjev za izdavanje koncesijskog odobrenja za obavljanje djelatnosti na pomorskom dobru u 2017.**

Uredbom o postupku davanja koncesijskog odobrenja na pomorskom dobru (NN 36/2004, 63/2008, 133/2013, 63/2014) propisuju se djelatnosti za koje se može dati koncesijsko odobrenje, postupak davanja koncesijskog odobrenja i visina naknade za davanje koncesijskog odobrenja.

Za svaki grad/općinu na čijem području postoji pomorsko dobro osniva se Vijeće za davanje koncesijskog odobrenja. Vijeće daje koncesijsko odobrenje za obavljanje djelatnosti na pomorskom dobru, koje ne isključuju niti ograničuju opću upotrebu pomorskog dobra.

Gradonačelnik donosi godišnji plan upravljanja pomorskim dobrom za svaku godinu. Godišnji plan upravljanja pomorskim dobrom na području Grada Buja-Buie za 2017. godinu objavljen je u „Službenim novinama Grada Buja“ 02/17.

Godišnji plan upravljanja pomorskim dobrom između ostalog mora sadržavati popis djelatnosti iz Jedinstvenog popisa djelatnosti na pomorskom dobru, koje se mogu obavljati na području grada/općine koja ga donosi i mikrolokacije za obavljanje istih djelatnosti.

 Godišnjim planom upravljanja pomorskim dobrom na području Grada Buja-Buie za 2017. godinu mogu se obavljati djelatnosti na mikrolokaciji na pomorskom dobru koji obuhvaća dio k.č.br. 460/69 (istočno od lučkog područja) i dio k.č.br. 460/46 sve k.o. Savudrija, kako sljedi

|  |
| --- |
| MIKROLOKACIJA U01 |
| R.br. | Djelatnost | Obračunska jedinica | Mikrolokacija | Rok |
| 1. | Ležaljke –do 150 kom | 40,00 kn / kom | U01 | 31.12.2017. |
| 2. | kulturne, komercijalne, zabavne i športske priredbe | 7,00 kn / po m²/dan | U01 | 31.12.2017. |
| 3. | snimanje komercijalnog programa i reklamiranje | 1.000,00 kn / paušal/dan | U01 | 31.12.2017. |
| 4. | slikanje, fotografiranje | 700,00 kn / paušal | U01 | 31.12.2017. |
| 5. | kiosk, prikolice i montažni objekti do 12 m2 | 15.000,00 kn / paušal | U01lokacija na kojoj se nalazi postojeća betonirana terasa | 31.12.2017. |
| 6. | pripadajuća terasa objekta | 600,00 kn / m2 | U01lokacija na kojoj se nalazi postojeća betonirana terasa | 31.12.2017. |

Vijeće za izdavanje koncesijskih odobrenja na pomorskom dobru djeluje pri Upravnom odjelu za komunalne djelatnosti Grada Buja-Buie. Koncesijsko odobrenje izdavat će se isključivo na rok do 31.12.2017, odnosno za obavljanje djelatnosti na pomorskom dobru tijekom 2017. godine.

Zahtjev za izdavanje koncesijskog odobrenja podnosi se na obrascu koji se nalazi u prilogu. Zahtjev se podnosi Vijeću putem Upravnog odjela za komunalne djelatnosti – adresa: GRAD BUJE-BUIE, Istarska 2, 52460 Buje.